José Alonso Lara

José Alonso Lara, nado en Sevilla o 7 de marzo de 2000, é un futbolista español. Xoga de centrocampista no Alcoyano, da Primeira División RFEF.

 Traxectoria 
Formouse na canteira do Sevilla FC e asinou o seu primeiro contrato profesional a finais do 2016 alternando o equipo xuvenil co Sevilla Atlético Club, co que debutou con 17 anos en Segunda División nun partido contra o CD Lugo. Na tempada 2017/18 seguiu alternando os xuvenís co 2º equipo do Sevilla FC. Na última xornada da Primeira División debutou co primeiro equipo, saíndo desde o banco nun partido contra o Deportivo Alavés. 

Na seguinte tempada sufriu unha lesión de longa duración que o mantivo afastado dos terreos de xogo. Na tempada 2019/20 foi convocado co primeiro equipo para varios partidos da UEFA Europa League, que acabou gañando o equipo hispalense. 

O 11 de setembro de 2020 anunciouse a súa cesión por unha tempada ao Deportivo da Coruña, en Segunda División B. Disputou 24 encontros co club galego e marcou dous goles, contra o Coruxo e contra o Guijuelo.

Ao rematar a súa cesión rescindiu o seu contrato co Sevilla e asinou co Betis Deportivo, filial do Real Betis, na nova Primeira División RFEF. Militou dúas campañas no conxunto bético, a segunda delas na Segunda División RFEF, despois de descender na súa primeira tempada. Disputou un total de 57 partidos, anotando 2 goles.

Para a tempada 2023/24 asinou como novo xogador do Alcoyano, da Primeira RFEF.

 Palmarés 
Selección española sub-17
 Eurocopa sub-17 (1): 2017.

Selección española sub-18
 Medalla de ouro dos Xogos Mediterráneos (1): 2018.

 Notas 

 Véxase tamén 
 Ligazóns externas 
 Páxina do xogador en Transfermarkt .
 Páxina do xogador en BDFutbol .

Categoría:Nados en Sevilla
Categoría:Nados en 2000
Categoría:Futbolistas de Andalucía
Categoría:Centrocampistas de fútbol
Categoría:Xogadores do Sevilla Atlético
Categoría:Xogadores do Sevilla FC
Categoría:Xogadores do Deportivo da Coruña
Categoría:Xogadores do Real Betis Balompié B
Categoría:Xogadores do CD Alcoyano
Categoría:Xogadores da selección de fútbol de España sub-17